b"\n_START_ARTICLE_\nAcura\n_START_PARAGRAPH_\nAcura er Hondas afdeling for luksusbiler, som siden introduktionen i 1986 er blevet markedsf\xc3\xb8rt i Nordamerika og Hong Kong, men senere ogs\xc3\xa5 i Kina og Mexico. Hondas introduktion af m\xc3\xa6rket i hjemlandet Japan har v\xc3\xa6ret forsinket l\xc3\xa6nge og er senest blevet udskudt til 2010. M\xc3\xa6rket blev introduceret pga. nogle importrestriktioner mellem USA og Japan, som gjorde det sv\xc3\xa6rt at s\xc3\xa6lge dyrere biler. I 1989 fulgte Toyota trop og introducerede deres luksusm\xc3\xa6rke Lexus, som svar p\xc3\xa5 Acura._NEWLINE_M\xc3\xa6rket er ikke blevet introduceret i Europa, dog bliver mange af modellerne solgt under Honda-m\xc3\xa6rket. Nogle efter en salgsperiode under Acura, som f.eks. Integra. Hondas topsportsvogn fra 1990'erne, NSX, blev i USA solgt under det dyre luksusm\xc3\xa6rke, selvom den oprindelig var fra Honda."